alexandrainst/scandi-wiki huggingface dataset:
Hvalbukta

Hvalbukta (engelsk Bay of Whales) er ei naturleg ishamn føre Rossisen like nord for Roosevelt Island i Antarktis. Ho er det sørlegaste punktet med ope hav ikkje berre i Rosshavet, men i heile verda. Rosshavet strekkjer seg mykje lenger sørover, så langt som til Gold Coast, kring 320 km frå Sørpolen, men dette området er stort sett dekt av Rossisen og ikkje ope hav.

Oppdaging og namngjeving

Ernest Shackleton gav bukta namn den 24. januar 1908 under Nimrod-ekspedisjonen, på grunn av dei mange kvalane som vart sett nær bukta.

Historie
Under kappløpet mot Sørpolen, oppretta Roald Amundsen ein mellombels base, som han kalla Framheim, ved Hvalbukta. Basen vart nytta mellom januar 1911–februar 1912.

Hvalbukta har òg vore logistisk base for fleire andre viktige antarktiskekspedisjonar, som:
 1928–1930: Richard Evelyn Byrd – den første ekspedisjonen
 1933–1935: Richard Evelyn Byrd – den andre ekspedisjonen
 1939–1941: Richard Evelyn Byrd – den tredje ekspedisjonen

Hvalbukta skiftar kontinuerleg form. Ei landmåling gjort under den andre Byrd-ekspedisjonen i 1934 fann ut at bukta låg i kryssinga mellom to forskjellige issystem, og rørsla deira er påverka av Roosevelt Island som ligg i nærleiken. Offiseren Glen Jacobsen i USN, som vitja bukta ombord på USS «Atka» i januar 1955, fann ut at kalving frå isbremmen gjorde at ein då ikkje kunne nytte ishamna. 

Hvalbukta vart heilt øydelagd i 1987 då eit 159 km langt isfjell braut laus frå Rossisen.

Sjå òg
 Walvis Bay
 Iskai
 Atkabukta
 Erskine Iceport
 Godel Iceport
 Norsel Iceport

Kjelder
Denne artikkelen bygger på «Bay of Whales» frå ,  den 27. november 2012. 
 oppgav desse kjeldene: 
 
 

Hamner i Ross Dependency
Bukter i Ross Dependency
Beaumont Bay

Beaumont Bay er ein isfylt bukt på vestsida av Rossisen i Antarktika, mellom Young Head og Harris Point som Dickeybreen munnar ut i. Ho vart oppdaga av Discovery-ekspedisjonen (1901–04) og kalla opp etter admiral sir Lewis Beaumont i Royal Navy, ein arktisk polfarar som var særskild oppteken av denne ekspedisjonen.

Kjelder
Denne artikkelen bygger på «Beaumont Bay» frå ,  den 27. november 2012. 
 oppgav desse kjeldene: 
 
 

Bukter i Ross Dependency
Shackleton Coast
Granite Harbour

Granite Harbour er ei bukt på kysten av Victoria Land i Antarktis, kring 14 nautiske mil brei, mellom Cape Archer og Cape Roberts. Ho vart oppdaga og namngjeven av Discovery-ekspedisjonen (1901–04) på «Discovery» i januar 1902, medan dei leita etter ei trygg vinterhamn for skipet. Namnet kom av dei store granittsteinane på breidda.

Kjelder

Bukter i Victoria Land
Scott Coast
Hamner i Ross Dependency
Grazzini Bay

Grazzini Bay er ei isfylt bukt mellom Gentile Point og Fisher Point på austsida av Darley Hills i Churchill Mountains i Antarktis. Bukta opnar mot Rossisen. Ho vart namngjeven av Advisory Committee on Antarctic Names etter Athos D. Grazzini, ein kartograf og stadnamnspesialist i National Geographic Magazine (NGM) frå kring 1950–70. Dette er ei av fleire terrengdetaljar i Darley Hills som er kalla opp etter arbeidarar i NGM.

Kjelder

Bukter i Ross Dependency
Shackleton Coast
Kainan Bay

Kainan Bay er ei ishamn føre Rossisen kring 60 km nordaust for nordvestenden av Roosevelt Island. Ho vart oppdaga i januar 1902 av Discovery-ekspedisjonen under Robert Falcon Scott. Ho vart namngjeven av den japanske ekspedisjonen under løytnant Nobu Shirase som i januar 1912 gjekk i land på isbremmen her frå skipet «Kainan Maru». Operasjon Deep Freeze, 1955–56, vart oppretta på denne staden seint i desember 1955.

Kjelder
Denne artikkelen bygger på «Kainan Bay» frå ,  den 27. november 2012. 
 oppgav desse kjeldene:

Bakgrunnsstoff

Hamner i Ross Dependency
Bukter i Ross Dependency
Moore Embayment

Moore Embayment — på somme kart som Moore Bay — er ei stor isfyllt bukt mellom Shults Peninsula og Minna Bluff, langs nordvestsida av Rossisen. Ho vart oppdaga og namngjeven av kaptein Robert F. Scott under Discovery-ekspedisjonen i 1901-04. Admiral sir Arthur Moore, øvstkommanderande ved Cape Town, let ekspedisjonen nytte seg av ressursane i hamna i Cape Town på veg mot New Zealand og Antarktis.

Bukter i Ross Dependency
Hillary Coast
Okuma Bay

Okuma Bay er ei bukt i Rossisen i Antarktis der isen møter Edward VII Peninsula.

Ho vart oppdaga av Discovery-ekspedisjonen under Robert Falcon Scott i 1902. Ho vart namngjeven av den japanske antarktisekspedisjonen leia av løytnant Nobu Shirase (1911–12) etter grev Shigenobu Okuma (1838–1922), statsminister i Japan.

Kjelder
Denne artikkelen bygger på «Okuma Bay» frå ,  den 27. november 2012.  
 

Bukter i Ross Dependency
King Edward VII Land
Allen Bay

Allen Bay er ei halvsirkelforma bukt som ligg 1 nautisk mil vest-nordvest for Larsen Point i den nordlege delen av Cumberland West Bay i Sør-Georgia. Ho vart kartlagd i 1926 av eit lag frå Discovery Investigations på «Discovery», og vart namngjeven av dei, truleg etter H.T. Allen, eit medlem av Discovery Committee på den tida.

Kjelder 

Bukter på Sør-Georgia
Alsford Bay

Alsford Bay er ei lita bukt mellom Briggs Point og Cape George på nordkysten av Sør-Georgia. Ho vart kartlagd av Discovery Investigations i 1928–30 og kalla opp etter fyrbøtaren W.B. Alsford på RRS «Discovery», 1925–27, eit medlem av landmålingslaget.

Kjelder
Denne artikkelen bygger på «Alsford Bay» frå ,  den 28. november 2012. 
 oppgav desse kjeldene: 
 
 

Bukter på Sør-Georgia
Ample Bay

Ample Bay er ei bukt 2 nautiske mil aust for Sunsetfjorden sørvest i Bay of Isles i Sør-Georgia med Gracebreen inst i bukta. Ei skisse av bukta vart laga i 1912–13 av Robert Cushman Murphy, som var ein amerikansk naturalist ombord på briggen «Daisy». Ho vart kartlagd og namngjeven av Discovery Investigations i 1929–30.

Kjelder 

Bukter på Sør-Georgia
Anchorage Bay

Anchorage Bay er ei lita bukt på vestsida av Fortuna Bay, 2 nautiske mil sør for Cape Best, langs nordkysten av Sør-Georgia. Ho vart kartlagd i 1929–30 av eit lag frå Discovery Investigations og ho fekk dette namnet av dei fordi ho var ein god ankerplass.

Kjelder 

Bukter på Sør-Georgia
Antarctic Bay

Antarctic Bay er ei bukt mellom Antarctic Point og Morse Point på nordkysten av Sør-Georgia. Ho vart truleg først oppdaga av ein britisk ekspedisjon under James Cook i 1775, og vart utforska i 1902 av medlemmar frå Den svenske antarktisekspedisjonen, under Otto Nordenskjöld, som namngav ho etter skipet deira, «Antarctic». Eit alternativt namn som ikke er i bruk lenger var Woodward Harbour (Mount Woodward ligg i nærleiken).

Kjelder
Denne artikkelen bygger på «Antarctic Bay» frå ,  den 28. november 2012. 
 oppgav desse kjeldene: 
 
 

Bukter på Sør-Georgia
Assistance Bay

Assistance Bay er ei lita bukt inst i Possession Bay, langs nordkysten av Sør-Georgia. Ho vart namngjeven av mannskap på Discovery Investigations som kartla området i perioden 1926–30.

Kjelder
Denne artikkelen bygger på «Assistance Bay» frå ,  den 28. november 2012. 
 oppgav desse kjeldene: 
 
 

Bukter på Sør-Georgia
Beckmannfjorden

Beckmannfjorden er ei lita bukt like aust for Bellingshausen Point, på austsida av Bay of Isles i Sør-Georgia. Ho vart kartlagd i 1912–13 av Robert Cushman Murphy, ein amerikansk naturalist ombord på briggen «Daisy», som namngav ho etter kaptein Beckmann, skyttar på kvalbåten «Don Ernesto», som mista livet ei ei kvalfangstulukke i desember 1912.

Kjelder
Denne artikkelen bygger på «Beckmannfjorden» frå ,  den 28. november 2012. 
 oppgav desse kjeldene: 
 
 

Bukter på Sør-Georgia
Bjornstadt Bay

Bjornstadt Bay er ei lita bukt som ligg 1,5 nautiske mil nordaust for Gold Harbour, langs austkysten av Sør-Georgia. Namnet går attende til minst 1929.

Kjelder 

Bukter på Sør-Georgia
Camp Bay

Camp Bay er ei lita bukt mellom Rosita Harbour og Sunsetfjorden, på vestsida av Bay of Isles i Sør-Georgia. Ho vart kartlagd i 1929 av eit lag frå Discovery Investigations og fekk dette namnet på grunn av ein mellombels leir som vart sett opp på sørsida.

Kjelder
Denne artikkelen bygger på «Camp Bay» frå ,  den 28. november 2012. 
 oppgav desse kjeldene: 
 
 

Bukter på Sør-Georgia
Carlita Bay

Carlita Bay er ei lita bukt på vestsida av Cumberland West Bay i Sør-Georgia, like vest for Islet Point. Vika vart tidlegare kalla Horseshoe Bay, truleg under kartlegginga av Cumberland West Bay av HMS «Darthmouth» i 1920, men dette namnet vart seinare nytta om ei bukt like sør for Cape George, 25 km unna. Det nye namnet vart foreslått av UK Antarctic Place-Names Committee i 1957.

Carlita Bay er kalla opp etter «Carlita», ein kvalbåt i 1907 og eigd av Compañía Argentina de Pesca, som nytta ho til selfangst og for generelt transportarbeid.

Kjelder
Denne artikkelen bygger på «Carlita Bay» frå ,  den 28. november 2012. 
 oppgav desse kjeldene: 
 
 

Bukter på Sør-Georgia
Cave Cove

Cave Cove er ei lita vik på King Haakon Bay i Sør-Georgia, mest kjend som ein del av soga under Endurance-ekspedisjonen til Ernest Shackleton. Det var her livbåten James Caird nådde land den 10. mai 1916 etter ei hard reise frå Elefantøya, og til minne om dette er det reist ein liten plakett på ein stein her. 

Medan dei var ved Cave Cove åt mennene albatross. Dei øydela roret på veg inn i Cave Cove, men heldigvis flaut roret seinare inn i vik, slik at dei kunne reparere båten. Frå der drog dei til Peggotty Bluff.

Kjelder
Denne artikkelen bygger på «Cave Cove» frå ,  den 28. november 2012. 
 oppgav desse kjeldene:

Bukter på Sør-Georgia
Endurance-ekspedisjonen
Cheapman Bay

Cheapman Bay er ei bukt på sørkysten av Sør-Georgia like vest for King Haakon Bay. Namnet Cheapman Strand vart gjeve ei strand i nærleiken av ein amerikansk selfangstekspedisjon som vitja Sør-Georgia i 1877–78. Namnet vart registrert som Chapman Strand og vart nytta om bukta av Matthews i 1931, Langestrand har vorte nytta lokalt om stranda inst i bukta og stundom av sjølve bukta på eit kart av Det britiske marinedepartementet i 1931, South Georgia Survey, 1951–52, meinte at «Langestrand» var ei skildrande nemning, og ikkje eit stadnamn, i tillegg til at det vart nytta av selfangarar om andre strender i Sør-Georgia. For å unngå forvirring, vart namnet Cheapman Bay godkjend for bukta.

Kjelder
Denne artikkelen bygger på «Cheapman Bay» frå ,  den 28. november 2012. 
 oppgav desse kjeldene: 
 
 

Bukter på Sør-Georgia
Church Bay

Church Bay er ei bukt på nordkysten av Sør-Georgia mellom Low Rock Point og Cape North. Ho vart grovt kartlagd av Discovery Investigations i perioden 1925–30 og kartlagd av  South Georgia Survey, 1951–57. Namnet har lenge vore i lokal bruk.

Kjelder 

Bukter på Sør-Georgia
Cook Bay i Sør-Georgia

Cook Bay er ei bukt mellom Cape Crewe og Black Head, som forgreiner seg til to mindre bukter, Lighthouse Bay og Prince Olav Harbour, langs nordkysten av Sør-Georgia. Ho vart kartlagd av Discovery Investigations i perioden 1926–30, og vart namngjeven av dei etter kaptein James Cook, som utforska Sør-Georgia og gjekk i land i nærleiken i 1775.

Kjelder 

Bukter på Sør-Georgia
Cordelia Bay

Cordelia Bay er ei lita bukt langs austsida av Saunders Island i Sør-Sandwichøyane. Ho vart kartlagd i 1930 av mannskapet på RSS «Discovery II» under Discovery Investigations, og kalla opp etter Cordelia A. Carey, dotter til offiseren W.M. Carey som då var kaptein av «Discovery II».

Kjelder

Denne artikkelen bygger på «Cordelia Bay» frå ,  den 28. november 2012. 
 oppgav desse kjeldene:
 

Bukter på Sør-Georgia
Cumberland Bay

Cumberland Bay er ei bukt mellom Larsen Point og Barff Point, som deler seg i to lange armar langs nordkysten av Sør-Georgia. Ho vart oppdaga og namngjeven i 1775 by ein britisk ekspedisjon under James Cook.

Under andre verdskrigen vart alle kvalstasjonane stengde utanom Grytviken og Leith Harbour. Dei fleste britiske og norske kvalkokeria og kvalbåtane vart øydelagd av tyske raid, medan resten vart kalla inn for å tene dei allierte. Under krigen vart to fire-tommars kanonar sett ut ved Cumberland Bay og Strømnesfjorden ved Grytviken og Leith Harbour. Desse batteria (som framleis står der) vart bemanna av frivillige norske kvalfangarar.

Kjelder
 Stonehouse, B (ed.) Encyclopedia of Antarctica and the Southern Oceans (2002, ISBN 0-471-98665-8)
 

Bukter på Sør-Georgia
Cumberland East Bay

Cumberland East Bay er ei bukt som utgjer den austlege greina av Cumberland Bay i Sør-Georgia. Ho ligg mellom Sappho Point og Barff Point, og er der nesten 4,5 km brei og strekkjer seg 13 km mot søraust. Ho vart kartlagd av Den svenske antarktisekspedisjonen, 1901–04, som namngav ho «South Bay». Ho vart kartlagd på ny i 1926–29 av eit lag frå Discovery Investigations og kalla «East Cumberland Bay», som er eit meir skildrande namn ut frå plasseringa. Det kortare namnet «East Bay» vert òg nytta. Etter South Georgia Survey, 1951–52, foreslo UK Antarctic Place-Names Committee at namnet skulle endrast til Cumberland East Bay og alle andre namn vart avslått. 

22. april – 24. april 1982 prøvde britiske Special Boat Service å krysse Cumberland East Bay. Dei hadde gått i land i Hound Bay og gått gjennom Sörling Valley, men vart hindra frå å angripe dei argentinske stillingane på grunn av mykje is og snø.

Kjelder
Denne artikkelen bygger på «Cumberland East Bay» frå ,  den 28. november 2012. 
 oppgav desse kjeldene: 
 
 

Bukter på Sør-Georgia
Falklandskrigen i Sør-Georgia
Cumberland West Bay

Cumberland West Bay er ei bukt som utgjer den vestlege armen av Cumberland Bay i Sør-Georgia. Ho ligg sør for Larsen Point, der ho er 4 km brei og strekkjer seg 11 km mot sørvest. Ho vart kartlagd av Den svenske antarktisekspedisjonen, 1901–04, som namngav ho «West Bay». Ho vart kartlagd på ny i 1926–29 av eit lag frå Discovery Investigations og kalla «West Cumberland Bay». Det forkorta namnet West Bay vart nytta samstundes. Etter South Georgia Survey, 1951–52, foreslo UK Antarctic Place-Names Committee å endre namnet til Cumberland West Bay og alle andre namn vart avvist.

Kjelder
Denne artikkelen bygger på «Cumberland West Bay» frå ,  den 28. november 2012. 
 oppgav desse kjeldene: 
 
 

Bukter på Sør-Georgia
Damien Bay

Damien Bay er ei bukt nord-nordaust for Hamilton Bay på søraustkysten av Sør-Georgia. Ho vart kalla opp etter yachten «Damien II», eigd av Sally og Jerome Poncet frå Beaver Island i Falklandsøyane. Poncet undersøkte hekkande koloniar av sjøfugl og ynglande sel kring kysten av Sør-Georgia. «Damien II» vart kartlagd av British Antarctic Survey for forskjellige undersøkingar mellom 1985 og 1992.

Kjelder
Denne artikkelen bygger på «Damien Bay» frå ,  den 28. november 2012. 
 oppgav desse kjeldene: 
 
 

Bukter på Sør-Georgia
Dartmouth Point

Dartmouth Point er neset som ligg heilt nord på Greene Peninsula som ligg mellom Morenefjorden og austenden av Cumberland East Bay i Sør-Georgia. Det vart kartlagt av Den svenske antarktisekspedisjonen, 1901–04, og kalla opp etter HMS «Darthmouth», som kartla området i 1920.

Kjelder

Denne artikkelen bygger på «en:Dartmouth Point» frå ,  den 28. november 2012. 
 oppgav desse kjeldene:
 

Nes på Sør-Georgia
Stader kalla opp etter skip
Bokhylle

Ei bokhylle er eit møbel til lagring av bøker. Oftast er ei bokhylle sett saman av vassrette hyller. Bokhyller kan stå fritt eller vere bygde inn i veggane. Ofte let det seg gjere å endre avstanden mellom hyllene.

Bakgrunnsstoff

Sjå òg 
 Bibliotek

Møblar
Bøker

pl:Półka
Hylle

Hylle er eit møbel som vert nytta til lagring eller framsyning av gjenstander. Ei hylle kan vera laga av éi lang vassrett flate, som ei fjøl, eller av fleire slike flater i etasjar. Dette kan kallast ein reol. Ein vanleg bruk for slike hyller er som bokhyller.

Ordet «hylle» kan også visa til ein flat avsats eller ei flå i fjellet.

Kjelder

Møblar
Lagringsmøblar
Slireknefamilien

Slireknefamilien (av slire og kne) eller syrefamilien (Polygonaceae) er ein plantefamilie i ordenen Caryophyllales. Han omfattar rundt 1 100 artar fordelt på 46 planteslekter. 

Artane i syrefamilien har spreidde, heilranda blad og ei karakteristisk slire av samanvaksne øyreblad rundt kvar ledd i stengelen. Dei undersitjande blomstrane er små og kvite, grøne eller raudlege, og har 3-6 blomedekkblad, 5-9 støvberarar og ein fruktknute med 2-4 griflar. Blomstrane er som regel tvikjønna og sit anten enkeltvis i bladhjørna eller i aksforma blomsterstandar. Frukta er ei trekanta eller flat nøtt som ofte er omslutta av sterkt forstørra blomsterdekkblad. Dei forstørra blomsterdekkblada har som regel store korn midt på.

Familien omfattar ein del ugrasplantar, særleg i syreslekta (Rumex). Desse kan vera ei plage i landbruket. Rabarbra (Rheum) høyrer også til syrefamilien. Mange av artane inneheld mykje oksalsyre og kan derfor vera giftige.

Slekter

Kjelder

Delar av denne artikkelen bygger på «Syrefamilien» frå ,  den 29. november 2012.

Bakgrunnsstoff

 
Plantefamiliar
Erik Segerstedt

Erik Segerstedt () er ein svensk songar. Han enda på andreplass i Idol 2006. Året etter vart han med i gruppa E.M.D., saman med Idol-deltakarane Danny Saucedo og Mattias Andréasson.

Melodifestivalen 2009
Saman med gruppa E.M.D. deltok han i Melodifestivalen 2009 med songen «Baby Goodbye». Bidraget vart valt ut som joker og fekk ein plass i den tredje semifinalen. Songen vann semifinalen og enda på tredjeplass i finalen.

Melodifestivalen 2013
19. november 2012 vart det kjend at han vil delta i Melodifestivalen 2013. Der skal han framføre songen «Hello Goodbye», saman med Tone Damli. Dei skal starte i den andre semifinalen.

Diskografi

Studioalbum
 2007: A Different Shade

Med E.M.D.
 2008: A State of Mind 
 2009: A State of Mind (Deluxe Edition)
 2009: Välkommen hem
 2010: Rewind

Singlar
2007: I Can't Say I'm Sorry
 2007: How Did We Change
 2009: Saturday Night

Med E.M.D.
 2008: All for Love
 2008: Jennie Let Me Love You
 2008: Alone
 2009: Baby Goodbye
 2009: Youngblood
 2009: Välkommen hem
 2010: Save Tonight
 2010: What Is Love

Med Tone Damli
 2012: Hallo Goodbye

Kjelder

Fotnotar

Svenske songarar
Svenske Idol-deltakarar
Melodifestivalen 2009-deltakarar
Melodifestivalen 2009-låtskrivarar
Melodifestivalen 2013-deltakarar
Mathias Brække

Mathias Nicolai Brække () var ein norsk arkitekt som heldt til i Ålesund. Etter mellomskuleeksamen i Ålesund i 1895 hadde han ymse arbeid. Frå 1899 var han to år hospitant ved Trondhjems tekniske læreanstalt. I 1903 starta han eigen praksis som arkitekt i Ålesund. Ålesund brann 23. januar 1904. Under gjenreisinga var det trong for arkitektar. Det kom fleire utanfrå som arbeidde i byen ei tid. Brække heldt fram med praksisen sin etter at byen var oppattbygd og dei fleste andre arkitektane drog sin veg. I 1908 var han einaste arkitekten med fast praksis i byen. Mathias Brække har teikn minst 27 hus i byen. Fleire av dei er særmerkte jugendhus.

Då han var sjuk av tuberkulose, flytte han attende til Ørsta i 1916.

Mathias Brække laga og arbeidsteikningane til Bjørke kapell. Det var ikkje ferdig før året etter han døydde.

Kjelder 
 Gunnar Ellingsen: Ålesund-arkitekten Mathias Brække frå Ørsta i Jul på Sunnmøre 2012

Norske arkitektar
Folk frå Ørsta
Doris Bay

Doris Bay er ei lita bukt like søraust for Saint Andrews Bay, langs nordkysten av Sør-Georgia. Namnet går attende til kring 1929.

Kjelder 

Bukter på Sør-Georgia
Doubtful Bay

Doubtful Bay er ei lita, bukt, som ligg 1,5 km aust-nordaust for Smaaland Cove og like vest for Rumbolds Point på søraustkysten av Sør-Georgia. Ho vart kartlagd av Den andre tyske antarktisekspedisjonen under Wilhelm Filchner, 1911–12, som namngav ho etter Walter Slossarczyk, tredjestyrmann på ekspedisjonsskipet «Deutschland». Dei seinare namna «Doubtful Bay» og «Smaaland Bay» (no Smaaland Cove) vart feilaktig gjeve til andre stader på eit kart over området. South Georgia Survey, 1951–52, rapporterte at namnet «Slossarczyk Bay» ikkje er i lokal bruk og at bukta var best kjend som Doubtful Bay.

Bukta ligg ikkje langt frå Drygalskifjorden og Cape Disappointment.

Kjelder 

Bukter på Sør-Georgia
Drygalskifjorden

Drygalskifjorden er ein fjord 1,5 km brei og som trengjer nordvestover 13 km like nord for Nattriss Head langs søraustkysten av Sør-Georgia. Ho vart kartlagd av Den andre tyske antarktisekspedisjonen, 1911–12, under Wilhelm Filchner, og kalla opp etter professor Erich von Drygalski, leiaren for Den første tyske antarktisekspedisjonen, 1901–03.

I følgje L. Harrison Matthews kan Drygalskifjorden ha vore staden der Anthony de la Roché var to veker under opphaldet sitt på øya i april 1675.

Kjelder 

Fjordar på Sør-Georgia
Elsehul

Elsehul er ei bukt like vest for Cape Pride langs nordkysten av Sør-Georgia. Mellom bukta og Undine Harbour ligg det smale Survey Isthmus. Namnet «Elsehul» går attende til perioden 1905–12 og vart truleg nytta av norske sel- og kvalfangarar som arbeidde i området.

Dyreliv
Elsehul er ein av av dei viktigaste ynglestadane for pelssel. Gulltoppingvinar, petrellar og albatrossar hekkar her.

Kjelder 

Bukter på Sør-Georgia
Enten Bay

Enten Bay er ei lita bukt som ligg sørvest for Jason Harbour på vestsida av Cumberland West Bay i Sør-Georgia. Namnet «Entenbucht» (Andebukta) ser først ut til å ha vore nedskrive på eit kart i 1907 over Cumberland Bay av dr. A. Szielasko, ein lege og ornitolog på den norske kvalbåten «Fridtjof Nansen», som publiserte ein artikkel om naturhistoriske observasjonar han gjorde ved Cumberland Bay året før.

Kjelder 

Bukter på Sør-Georgia
Esbensen Bay

Esbensen Bay er ei lita bukt 1 nautisk mil sørvest for Nattriss Head, langs søraustenden av Sør-Georgia. Ho vart kartlagd av Den andre tyske antarktisekspedisjonen, 1911–12, under Filchner, og vart kalla opp etter kaptein Wictor Esbensen, leiar av Compañía Argentina de Pesca kvalstasjon ved Grytviken, den første landbaserte kvalstasjon i Antarktis.

Kjelder

Bukter på Sør-Georgia
Stader i Antarktis kalla opp etter nordmenn
Torkell Vinje

Torkell Vinje () var ein norsk politikar for Høgre.

Vinje var vald inn på Stortinget frå Rogaland fyrste gong som vararepresentant frå 1925 til 1927. Seinare sat han i fire periodar, samanhengande frå 1931 til 1949, som fast representant for same fylke. 

Torkell Vinje var son av stortingsmann og landbruksminister Aasmund Halvorsen Vinje.

Kjelder 
 Biografi: Vinje, Torkell – stortinget.no

Stortingsrepresentantar frå Høgre
Stortingsrepresentantar for Rogaland
Stortingsrepresentantar 1945-1949
Stortingsrepresentantar 1937-1945
Stortingsrepresentantar 1934-1936
Stortingsrepresentantar 1931-1933
Folk frå Ullensvang
Wilhelm Filchner

Wilhelm Filchner () var ein tysk oppdagar.

21 år gammal deltok han i den første ekspedisjonen sin til Russland. To år seinare reiste han åleine på hesteryggen gjennom Pamir-fjella. 1903–1905 leia han ein ekspedisjon gjennom Tibet.

Etter heimkomsten frå Tibet fekk han i oppdrag å organisere ein tysk ekspedisjon som skulle kartleggje Antarktis. Etter ein treningsekspedisjon til Spitsbergen drog dei ut med skipet «Deutschland» 4. mai 1911. Ekspedisjonen kom inn i Weddellhavet og oppdaga Luitpoldkysten og Filchner-Ronne isbrem, som Filchner opphavleg kalla opp etter den tyske keisaren Vilhelm II. Dei var den første ekspedisjonen som drog lenger inn i Weddellhavet enn James Weddell hadde gjort omkring 80 år tidlegare.

Filchner vende aldri tilbake til Antarktis, men drog fleire gonger gjennom Nepal og Tibet.

Under første verdskrigen vart Filchner, som hadde oppretta eit tysk pressekontor i Noreg, avslørt som spionleiar og måtte rømme landet. Han var medlem av Det tyske selskapet for rasehygiene. Under andre verdskrig sett han internert i India. Seinare budde han i Poona i Maharashtra i India. 

Breområdet Filchnerfonna på Spitsbergen på Svalbard har fått namnet sitt etter han.

Kjelder
Denne artikkelen bygger på «Wilhelm Filchner» frå ,  den 28. november 2012.  
 

Tyske oppdagarar
Tibetologar
Folk frå München
Tyske antarktisfararar
Tyskland og Antarktis